ททท. จัดงานเทศกาลไฟประดับริมแม่น้ำเจ้าพระยา ใช้พลังงานสะอาด
การท่องเที่ยวแห่งประเทศไทย (ททท.) ร่วมกับภาครัฐและภาคเอกชน จัดงาน  "ICONSIAM Bangkok Illumination 2022" เทศกาลไฟประดับบริเวณโค้งน้ำเจ้าพระยาในคอนเซปต์ SMART SOLAR CHRISTMAS LIGHTS ด้วยการใช้พลังงานทางเลือก  "SOLAR CELL" ที่มากถึง 9,915 วัตต์ หรือเทียบเท่ากับการใช้ไฟทั้งหมด 1,840 ดวง  เป็นการใช้พลังงานสะอาด โดยไม่มีผลกระทบต่อธรรมชาติ หรือสิ่งแวดล้อม รวมทั้งยังเลือกใช้วัสดุรีไซเคิลในการตกแต่งเพื่อเป็นการลดปริมาณขยะและนำของเหลือใช้กลับมาทำให้เกิดประโยชน์ที่สุดสำหรับเทศกาลประดับไฟตกแต่งอิลลูมิเนชั่นประจำปี จะมีการจัดแสดง 2 จุดคือ ริเวอร์ พาร์ค กับต้นคริสต์มาส ขนาดความสูง 20 เมตร ในรูปทรงบายศรี ที่มีแรงบันดาลใจมาจากพิธี "บายศรี-สู่ขวัญ" ประเพณีที่จัดขึ้นเพื่อความเป็นสิริมงคลและต้อนรับผู้มาเยือนเพื่อก้าวสู่ใหม่ศักราชใหม่ปี 2023 และอีกจุดคือ นภาลัย เทอร์เรซ ชั้น 7 ไอคอนสยาม กับแท่งไฟเรืองแสง Infinity Forrest ถือเป็น World Class Installation Art งานประติมากรรมระดับโลกมาให้ประชาชนได้มาเยี่ยมชม โดยสามารถมองผ่านเข้าไปในกระจกและสามารถเห็นพื้นที่โดยรอบได้ทั้งหมด ตั้งแต่ท้องฟ้า สายน้ำและตัวเอง ผสมผสาน ออกมาเป็นความสมบูรณ์แบบที่ลงตัว เพื่อเป็นการเฉลิมฉลอง เทศกาลแห่งความสุข เทศกาลคริสต์มาสและส่งท้ายปีเก่าต้อนรับปีใหม่ สำหรับประชาชนที่สนใจงาน ICONSIAM BANGKOK ILLUMINATION 2022 จัดตั้งแต่บัดนี้ถึงวันที่ 5 มกราคม 2566 ณ ริเวอร์ พาร์ค ไอคอนสยาม